[{"text_idx": "#000003", "text": "Bydd Chwefror 10fed yn atseinio o gerddoriaeth ar hyd a lled Cymru a bydd y Mentrau Iaith yn ei chanol hi yn dathlu Dydd Miwsig Cymru."}, {"text_idx": "#000004", "text": "Mor braf yw gallu cynnal gigs a chyngherddau ac i gael plant o bob oed fwynhau cerddoriaeth Gymraeg ar eu stepen drws, ac mae\u2019r Mentrau Iaith yn gymorth i hyrwyddo hyn. Bydd rhywbeth at ddant pawb gyda chyfle i fynychu disgos Cymraeg, ymweliadau gan fandiau Cymraeg mewn ysgolion a gigs gyda\u2019r nos."}, {"text_idx": "#000006", "text": "\u201cMae Mentrau Iaith ar hyd a lled y wlad yn cynnal digwyddiadau i ddathlu Dydd Miwsig Cymru ac mi yda ni\u2019n falch o allu cefnogi\u2019r digwyddiad yma fel Menter Iaith yn Ynys Mo\u0302n. Fel Menter sydd yn trefnu digwyddiadau o amgylch cerddoriaeth yn aml, boed hyn yn wyliau fel Gw\u0302yl Cefni neu\u2019n sesiynau Bocswn gyda phobl ifanc yr ardal, mi yda ni\u2019n ymwybodol iawn pa mor fanteisiol ydi cerddoriaeth wrth ddod a phobl at ei gilydd i gymdeithasu yn Gymraeg.\u201d"}, {"text_idx": "#000007", "text": "Yn ychwanegol at hyn, bydd nifer o Fentrau yn rhannu play lists o gerddoriaeth Gymraeg a cwisys hwyliog fel hwn gan Fenter Iaith Sir Benfro: (dod i ben yn fuan)"}, {"text_idx": "#000009", "text": "\u201cMae cerddoriaeth yn dylanwadu\u2019n fawr ar bobol a dyn ni\u2019n gwybod o fewn y Mentrau bod nifer yn cymryd diddordeb yn yr iaith Gymraeg oherwydd eu hoffter o fand neu artist unigol sydd yn canu yn y Gymraeg. Mae\u2019n holl bwysig ceisio denu mwy o bobol at gerddoriaeth Gymraeg a dangos i bawb pa mor gyfoes ydy\u2019r iaith \u2013 a\u2019u bod yn ei fwynhau wrth gwrs.\u201d"}, {"text_idx": "#000010", "text": "Nid ar gyfer un diwrnod yn unig mae cerddoriaeth wrth gwrs, a bydd y Mentrau Iaith yn parhau i gynnig a threfnu adloniant o gerddoriaeth Gymraeg drwy gydol y flwyddyn sydd yn cynnwys cyfres o gigs gyda\u2019r band HMS Morris yn ystod y gwanwyn eleni."}, {"text_idx": "#000011", "text": "Er mwyn darganfod beth sydd ymlaen yn eich ardal chi, cysylltwch gyda\u2019r Fenter Iaith leol i chi \u2013 gwybodaeth ar ba Fenter I\u2019w gweld yma: "}, {"text_idx": "#000014", "text": "Creuwyd gan Gwe Cambrian Web Cyf"}, {"text_idx": "#000017", "text": "Created by Gwe Cambrian Web Cyf"}]